“เงินบาท” วันนี้เปิดตลาด 33.88 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.88 บ. แข็งค่าจากปิดตลาดเมื่อกลางสัปดาห์ก่อนที่ระดับ 34.23 บาท โดยมองกรอบค่าเงินบาทเคลื่อนไหวในช่วง 33.75- 34.10 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.88 บ. แข็งค่าจากปิดตลาดเมื่อกลางสัปดาห์ก่อนที่ระดับ 34.23 บาท โดยมองกรอบค่าเงินบาทเคลื่อนไหวในช่วง 33.75- 34.10 บาท/ดอลลาร์
8 พ.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(8 พ.ค.66) เปิดตลาด 33.88 บาท/ดอลลาร์ แข็งค่าจากราคาปิดตลาดเมื่อกลางสัปดาห์ก่อนที่ระดับ 34.08 บาท/ดอลลาร์
โดยดอลลาร์เทรดผันผวนในทางอ่อนค่าลงเมื่อเทียบกับสกุลเงินหลัก ๆ ในช่วงหลายวันที่ผ่านมา ตามตัวเลขทางเศรษฐกิจที่มีผลต่อจิตวิทยาตลาด เฟดปรับเพิ่มอัตราดอกเบี้ยนโยบายตามที่ตลาดคาดการณ์ และส่งสัญญาณยุติวงจรปรับขึ้นอัตราดอกเบี้ย ในคราวเดียวกันนั้น น่าจะส่งผลให้เงินเฟ้ออ่อนแรงลงค่อนข้างเร็ว จนทำให้เฟดอาจเริ่มปรับลดดอกเบี้ยได้ ขณะที่ตัวเลขการจ้างงานนอกภาคเกษตรในคืนวันศุกร์ ก็ปรับตัวเพิ่มขึ้น มากกว่าการคาดการณ์ อัตราการว่างงานก็ลดลงสู่ระดับ 3.4% ตลาดแรงงานสหรัฐยังดูแข็งแกร่งแม้เศรษฐกิจอาจชะลอตัวลงและเกิดวิกฤติภาคธนาคาร  ส่งผลให้นักลงทุนต้องการลงทุนในสินทรัพย์เสี่ยงมากขึ้น
โดยจับตาการเลือกตั้งของบ้านเราที่จะมาถึงในสัปดาห์หน้า ก็เป็นอีกปัจจัยนึงที่อาจส่งผลให้ค่าเงินบาทผันผวนได้เช่นกัน ตลาดพันธบัตรไทยนักลงทุนต่างชาติซื้อสุทธิในวันพุธ 5,000 ล้านบาท  และขายสุทธิหุ้นไทย 880 ล้านบาท ส่วนกรอบค่าเงินบาทวันนี้คาดว่าเคลื่อนไหวในช่วง 33.75- 34.10 บาท/ดอลลาร์
แนะนำควรซื้อเงินตราต่างประเทศเพื่อปิดความเสี่ยง ส่วนผู้ส่งออกแนะนำขายเงินตราต่างประเทศที่เหนือระดับ 34.00 บาท/ดอลลาร์ ส่วนกรอบค่าเงินวันนี้ USD/THB 33.75- 34.10,EUR/THB 37.20- 37.70,JPY/THB 0.2490- 0.2550,GBP/THB 42.50- 43.00,AUD/THB 22.60- 23.10